ai4bharat/Pralekha huggingface dataset:
வடகிழக்குப் பகுதி வளர்ச்சி அமைச்சகம்
வடகிழக்கு கவுன்சில் மற்றும் வடகிழக்கு பகுதி வளர்ச்சி அமைச்சகம், இந்திய அரசு - சாங்லாங்கன் கூட்டமைப்பு ஊக்கமளிக்கிறது
சுய உதவிக்குழு கூட்டமைப்பை நெர்கார்ம்ப் நிறுவியதன் பிறகு சமுதாயத்தில் உள்ள பாதிக்கப்பட்ட மற்றும் உதவி தேவைப்படும் பெண்கள், கூட்டமைப்புடன் இணைந்து முன்னேறி உள்ளனர்.
முப்பது ஆண்டுகளுக்கு முன்பு, சாங்லாங் சமூகங்களுக்கு சாலைகள், மின்சாரம் மற்றும் பள்ளிகள் போன்ற அடிப்படைக் கட்டமைப்புகள் இல்லை. ஆயினும் கூட, மக்கள் வளர உத்வேகம் பெற்றனர் மற்றும் கடினமாக உழைத்து வெற்றிக்கான பாதையை உருவாக்க சமூகங்கள் ஊக்குவிக்கப்பட்டன.
99% குடும்பங்கள் அபின் அடிமையாக இருப்பதால் பெரும்பாலான கிராமங்கள் அழிவின் விளிம்பில் உள்ளன. பெரும்பாலான ஆண்கள் அபினுக்கு அடிமையாக இருப்பதால் அவர்களின் குழந்தைகளின் கல்வி பாதிக்கப்பட்டுள்ளது மற்றும் பெண்களும் பாதிக்கப்பட்டுள்ளனர். ஆண்களின் ஆதரவு மற்றும் பொருளாதார வளர்ச்சி இன்றி பெண்கள் பாதிக்கப்பட்டனர். நம்பிக்கையின்மை எங்கும் நிலவியது.
இத்தருணத்தில் சமுதாயத்திற்குத் தேவைப்படுவது அரசின் நிதி மட்டும் அல்ல, திறன் மேம்பாட்டிற்கான உந்துதல், சுயதொழில் மற்றும் தற்சார்பு பொருளாதார நடவடிக்கைகளுக்கான அறிமுகமும் ஆகும். சாங்லாங்கன் அத்தகைய ஒரு கூட்டமைப்பாகும்.
பத்தொன்பது சுய உதவிக்குழுக்களை கூட்டமைப்பு கொண்டுள்ளது. பல ஆண்டுகளாக பொருளாதார நடவடிக்கைகளில் ஈடுபடுவதற்கும் தனியாக முன்னேறுவதற்கான நம்பிக்கையையும் இழந்த பெண்கள், தங்கள் செயல்பாடுகளை வணிக ரீதியாக மாற்ற முயற்சி செய்தனர். சுய உதவிக் குழுக்களின் செயல்பாடுகள் தொடர்பாக அவர்கள் அலுவலகங்களுக்கும் வங்கிகளுக்கும் செல்ல ஆரம்பித்தனர்.
அவர்களின் வாழ்க்கையையும் வாழ்வாதாரத்தையும் கூட்டமைப்பு பல வகைகளில் மேம்படுத்தி வருவதோடு, இதர கூட்டமைப்புகளுக்கு, எடுத்துக்காட்டாக திகழ்கிறது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1786531
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
நாடு முழுவதும் உள்ள பிரபலமான ஆயுஷ் வல்லுநர்களின் மெய்நிகர் கூட்டத்தில் மத்திய அமைச்சர் டாக்டர் ஜித்தேந்திர சிங் உரை.
ஒருங்கிணைந்த மருத்துவ மேலாண்மையின் சிறப்பான அவசியத்தை கொவிட் பெருந்தொற்று நமக்கு காட்டியுள்ளது என்றும், இந்த விஷயத்தில் அதிக மருத்துவத் தடுப்பு மற்றும் சிகிச்சை ஆகியவற்றில் தீவிர சிந்தனை அவசியம் என்ற நிலை வரும் என்றும் மத்திய அமைச்சர் டாக்டர் ஜித்தேந்திர சிங் கூறியுள்ளார்.
இந்தியாவின் பிரபலமான ஆயுஷ் வல்லுநர்கள் சிலருடனான மெய்நிகர் கூட்டத்தில் உரையாற்றிய டாக்டர் ஜித்தேந்திர சிங், ஒருங்கிணைந்த அல்லது முழுமையான மேலாண்மைத் தேவை என உணர்ந்துள்ள போதிலும், தொற்றா நோய்கள், நீரிழிவு போன்ற நோய்கள் விஷயத்தில் தேவையான பெரும் கவனம் செலுத்தப்படவில்லை என்று கூறினார். இந்த நோயாளிகளுக்கு இன்சுலின், நீரிழிவைக் கட்டுப்படுத்தும் மருந்துகள் அளிக்கப்படும் அதேநேரத்தில், யோகா, இயற்கை வைத்தியம் ஆகிய இதர முறைகளையும் மேற்கொண்டால், , ரத்தத்தில் சர்க்கரை அளவு கட்டுப்பாட்டுக்குள் கொண்டு வரப்பட்டு, மருந்துகள் குறைக்கப்பட வாய்ப்பு ஏற்படும் என்பது போதிய ஆதாரங்கள், ஆராய்ச்சி குறிப்புகள் மூலம் நிரூபிக்கப்பட்டுள்ளதாக அவர் கூறினார்.
இந்த மெய்நிகர் கூட்டத்தில், டாக்டர் நாகேந்திர ஆச்சார்யா, 60 வயதுக்கு குறைவானவர்கள், 60 வயதுக்கு மேற்பட்டவர்கள், மருத்துவமனையில் அனுமதிக்கப்பட்ட நோயாளிகள் என பல்வேறு பிரிவினருக்கு உரிய யோகா பயிற்சிக்கான புதிய விதிமுறைகளை வீடியோ காட்சி மூலம் விளக்கினார். இந்த முழு பயிற்சியையும் 15 நிமிட நேரத்திற்குள் மேற்கொள்ள முடியும்.
(Visitor Counter : 156
ரசாயனம் மற்றும் உரங்கள் அமைச்சகம்
தேசிய உர நிறுவனத்தின் நடமாடும் பரிசோதனை ஆய்வுக் கூடம்.
தகுந்த உரங்களைப் பயன்படுத்துவதற்காக நாட்டில் மண் பரிசோதனை வசதியை அதிகரிக்கும் விதத்தில், விவசாயிகளுக்கு அவர்களது இல்லங்களிலேயே மண் மாதிரிகளைப் பரிசோதனை செய்து கொடுப்பதற்காக நடமாடும் மண் பரிசோதனை ஆய்வுக்கூடங்கள் 5 ஆய்வுக்கூடங்களை தேசிய உர நிறுவனம்  அறிமுகப்படுத்தியுள்ளது. நோய்டாவில் உள்ள NFL நிறுவனத்தின் கார்ப்பரேட் அலுவலகத்திலிருந்து, நடமாடும் ஆய்வுக்கூடம் ஒன்றை இன்று இந்த நிறுவனத்தின் தலைவர் நிர்வாக இயக்குநர் திரு.வி.என்.தத்தா, இயக்குநர்கள் மற்றும் மூத்த அதிகாரிகளுடன் கொடியசைத்து துவக்கி வைத்தார்கள்.
நவீன மண் பரிசோதனைக் கருவிகள் பொருத்தப்பட்டுள்ள இந்த ஆய்வுக்கூடங்கள், பெரிய அளவிலான மற்றும் சிறு அளவிலான ஊட்டச்சத்துப் பகுப்பாய்வு செய்யப் பயன்படுத்தப்படும். இது தவிர இந்த நடமாடும் ஆய்வுக்கூடங்களில் விவசாயம் தொடர்பான பல்வேறு விஷயங்கள் குறித்து விவசாயிகளுக்கு அறிவூட்டுவதற்காக ஒலி-ஒளி நிகழ்ச்சிகளும் பொருத்தப்பட்டுள்ளன. இந்த நடமாடும் மண் பரிசோதனை ஆய்வுக்கூடங்கள் தவிர நாட்டின் பல்வேறு இடங்களிலும் நிலையான 6 மண் பரிசோதனை ஆய்வுக்கூடங்கள் மூலமாக இந்நிறுவனம் விவசாயப் பெருமக்களுக்கு சேவை செய்து வருகிறது. 2019-20ஆம் ஆண்டில் இந்த ஆய்வுக்கூடங்கள் 25 ஆயிரத்துக்கும் மேற்பட்ட மண் மாதிரிகளை இலவசமாகப் பரிசோதனை செய்துள்ளன.
ரெயில்வே அமைச்சகம்
“ஷ்ராமிக் ஸ்பெஷல்” ரயில்களில் பத்து லட்சத்துக்கும் அதிகமான பயணிகளை சொந்த மாநிலங்களுக்கு கொண்டு சேர்த்து இந்திய ரயில்வே புதிய சாதனை
புலம் பெயர்ந்த தொழிலாளர்கள், யாத்ரீகர்கள், சுற்றுலாப் பயணிகள், மாணவர்கள் மற்றும் வெவ்வேறு இடங்களில் சிக்கித் தவிப்பவர்களை தங்கள் சொந்த மாநிலத்திற்கு அனுப்பி வைப்பது தொடர்பான உள்துறை அமைச்சகத்தின் உத்தரவைத் தொடர்ந்து, இந்திய ரயில்வே “ஷ்ராமிக் சிறப்பு” சிறப்பு ரயில்களை இயக்க முடிவு செய்திருந்தது.
நாடு முழுவதும் பல்வேறு மாநிலங்களில் இருந்து மொத்தம் 800 “ஷ்ராமிக் சிறப்பு” ரயில்கள் மே 14 ம் தேதி நிலவரப்படி, இயக்கப்பட்டுள்ளன. இதன் மூலம் 10 லட்சத்துக்கும் மேற்பட்ட பயணிகள் தங்கள் சொந்த மாநிலத்தை அடைந்துள்ளனர். பயணிகளை அனுப்பும் மாநில அரசு மற்றும் அவர்களை திரும்ப பெறும் மாநிலம் ஆகிய இரண்டும் ஒப்புதல் அளித்த பின்னரே ரயில்வே துறையால் ரயில்கள் இயக்கப்படுகின்றன.
இந்த 800 ரயில்கள் ஆந்திரா, பீகார், சத்தீஸ்கர், இமாச்சலப் பிரதேசம், ஜம்மு-காஷ்மீர், ஜார்க்கண்ட், கர்நாடகா, மத்தியப் பிரதேசம், மகாராஷ்டிரா, மணிப்பூர், மிசோரம், ஒடிசா, ராஜஸ்தான், தமிழ்நாடு, தெலங்கானா உத்தரகண்ட், மேற்கு வங்கம் ஆகிய மாநிலங்களில் இருந்து இயக்கப்பட்டன.
(
சிறப்பு சேவைகள் மற்றும் கட்டுரைகள்
உலக சுற்றுச்சூழல் தின கொண்டாட்டத்தையொட்டி போர் வாகனங்கள் ஆராய்ச்சி மற்றும் மேம்பாட்டு நிறுவனம் சைக்கிள் பேரணிக்கு ஏற்பாடு செய்திருந்தது
உலக சுற்றுச்சூழல் தின கொண்டாட்டத்தையொட்டி போர் வாகனங்கள் ஆராய்ச்சி மற்றும் மேம்பாட்டு நிறுவனம்  சைக்கிள் பேரணிக்கு 2023, ஜூன் 5 அன்று ஏற்பாடு செய்திருந்தது.
இந்த நிறுவனத்தின் முதன்மை வாயிலில் சிவிஆர்டிஇ-யின் இயக்குநர் திரு வி பாலமுருகன் சைக்கிள் பேரணியை கொடியசைத்து தொடங்கி வைத்தார். அப்போது பேரணியில் கலந்து கொண்ட அனைவருக்கும் இயற்கையோடு இணைந்த வாழ்க்கை முறை உறுதிமொழியை செய்து வைத்தார். அனைவரும் தங்களது அன்றாட வாழ்வில் சுற்றுச்சூழலை பாதுகாத்து அவர்களுடைய குடும்பம், நண்பர்களுக்கு சுற்றுச்சூழலுக்கேற்ப முறையின் முக்கியத்துவம் குறித்து தொடர்ந்து விளக்க வேண்டும் என்ற வகையில் இந்த உறுதி மொழி அமைந்தது.
இயற்கை வளங்கள் மற்றும் அனைவரது உடல் நலனைப் பாதுகாக்க வேண்டும் என்ற தகவலை அளிக்கும் வகையில், சைக்கிள் பேரணிக்கு ஏற்பாடு செய்யப்பட்டிருந்தது.
சிவிஆர்டிஇ-யின் முதன்மை வாயிலில் காலை 9.30 மணிக்கு தொடங்கிய எட்டு கிலோ மீட்டர் தொலைவிலான சைக்கிள் பேரணி, பகல் 11.30-க்கு பாரதியார் நகர் குடியிருப்பு வளாகத்தில் நிறைவடைந்தது.
சைக்கிள் பேரணியில் பங்கேற்ற அனைவருக்கும் சிவிஆர்டிஇ இயக்குநர் திரு வி. பாலமுருகன் சான்றிதழ்களை வழங்கினார்.
மத்திய அமைச்சரவை
அறிவியல் மற்றும் தொழில்நுட்பத்துறையில் இந்தியா – அமெரிக்கா இடையே ஒத்துழைப்புக்கான உடன்படிக்கை செய்துகொள்ள மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் அறிவியல் மற்றும் தொழில்நுட்பத்துறையில், இந்தியாவுக்கும் அமெரிக்காவுக்கும் இடையே ஒத்துழைப்பை அதிகரிப்பதற்கான உடன்படிக்கை செய்துகொள்ள ஒப்புதல் வழங்கப்பட்டுள்ளது.
அறிவியல் தொழில்நுட்பத்துறையில் பரஸ்பர நலனுக்கான குறிப்பிடத்தக்க ஒருங்கிணைப்புக்கு வழிகோலும், இருதரப்பு உறவுகளில் புதிய அத்தியாயத்தை ஏற்படுத்த இந்த உத்தேச உடன்படிக்கை பெரிதும் உதவும்.
--
(Visitor Counter : 71
அறிவியல் மற்றும் தொழில்நுட்பத்துறை
கிருஷ்ணா-கோதாவரி நதி படுகை, எரிபொருள் மீத்தேன் உற்பத்திக்கு ஒரு சிறந்த வளமாகும்
உலகில் புதைபடிவ எரிபொருள்களுக்கு தட்டுப்பாடு ஏற்பட்டுள்ள நிலையில் தூய எரிசக்திக்கான மாற்று ஆதாரங்களைத் தேடுகையில் , கிருஷ்ணா-கோதாவரி  படுகையில் இருந்து நற்செய்தி கிடைத்துள்ளது. இந்த படுகையில் உள்ள மீத்தேன் ஹைட்ரேட் படிவங்கள் ஒரு வளமான ஆதாரமாகும், மீத்தேன் இயற்கை வாயுவை போதுமான அளவில் விநியோகம் செய்வதை இது உறுதி செய்யும்.
மீத்தேன் ஒரு சுத்தமான மற்றும் சிக்கனமான எரிபொருள். ஒரு கன மீட்டர் மீத்தேன் ஹைட்ரேட்டில் 160-180 கன மீட்டர் மீத்தேன் இருப்பதாக மதிப்பிடப்பட்டுள்ளது.கிருஷ்ணா – கோதாவரி  படுகையில் உள்ள மீத்தேன் ஹைட்ரேட்டுகளின் மிகக்குறைந்த மதிப்பீடு, உலகளவில் கிடைக்கும் அனைத்து புதைபடிவ எரிபொருள் இருப்புக்களை விட இரு மடங்காகும்.
மத்திய அரசின் அறிவியல் மற்றும் தொழில்நுட்பத்துறையின் தன்னாட்சி நிறுவனமான அகர்கர் ஆராய்ச்சி நிறுவனத்தின்  ஆராய்ச்சியாளர்கள் அண்மையில் நடத்திய ஆய்வில், மீத்தேன் ஹைட்ரேட் படிவங்கள் கிருஷ்ணா-கோதாவரி  படுகையில் அமைந்துள்ளது என்றும் இவை உயிரி பாரம்பரியத்தின் தொடக்கத்தை சார்ந்தது என்றும் கண்டுப்பிடித்துள்ளனர்.
மேலும் விவரங்களுக்கு: https://pib.gov.in/PressReleasePage.aspx?PRID=1653545
(Visitor Counter : 152
தகவல் மற்றும் ஒலிபரப்பு அமைச்சகம்
70-ஆவது பெர்லின் சர்வதேச திரைப்பட விழாவில் இந்திய தொடர்பு விழா
பெர்லின் சர்வதேச திரைப்பட விழாவின் முதல் நாளில், மத்திய தகவல் ஒலிபரப்பு அமைச்சகம், இந்திய தொழில் கூட்டமைப்புடன் சேர்ந்து இந்திய தொடர்பு விழாவின் வரவேற்பு நிகழ்ச்சிக்கு ஏற்பாடு செய்திருந்தது. இந்த நிகழ்ச்சியில் திரைப்பட விழாவின் முக்கிய பிரமுகர்கள், சர்வதேச திரைப்பட சங்கங்கள், திரைப்பட முகமைகள், பிரபல தயாரிப்பு நிறுவனங்களின் பிரதிநிதிகளும் ஆர்வத்துடன் பங்கேற்றனர்.
இந்த ஆண்டின் பிற்பகுதியில் நடைபெறவுள்ள 51-ஆவது இந்திய சர்வதேச திரைப்பட விழாவுக்கான கூட்டு முயற்சிகளை முன்னெடுப்பது, திரைப்படங்களை இணைந்து தயாரிப்பது ஆகியவை குறித்த விவாதத்தில் முக்கிய கவனம் செலுத்தப்பட்டது. இந்தியாவில் திரைப்படங்களை எளிதாக படமாக்குவதற்கு அரசு எடுத்துள்ள கொள்கை முன்முயற்சிகள் குறித்து,  என்ற வலைதளத்தின் மூலம், கலந்து கொண்டவர்களுக்கு விளக்கப்பட்டது. இது படப்பிடிப்புகளுக்கு அணுகுவதற்கான ஒற்றை அம்சமாக உள்ளது.
இந்திய தொடர்பு விழாவில் 80 முதல் 100 பேர் வரை பங்கேற்றனர். தூதுக்குழுவினர், கலைடாஸ்கோப் எண்டர்டைன்மெண்ட் உரிமையாளரும், நிர்வாக இயக்குநருமான திரு.பாபி பேடி, இந்தோ-ஜெர்மன் பிலிம்ஸ் நிறுவனர் ஸ்டீஃபன் ஆட்டன்பிரஜ், பெர்லின் சர்வதேச திரைப்படவிழாவின் மார்க்கெட்டிங், அட்வர்டைசிங் தலைவர் ஜனா உல்ஃப், கேட்டலுன்யா ஃபிலிம் கமிஷனின் கார்லேட்டா குரேரா பெர்னாஸ் உள்ளிட்டோரை சந்தித்துப் பேசினர்.
இந்திய சர்வதேச திரைப்பட விழா 2020 மற்றும் இந்தியாவுடன் சேர்ந்து செயலாற்றுவது குறித்த விருப்பத்தை பங்கேற்பாளர்கள் வெளியிட்டனர். இது திரைப்படத் தயாரிப்புக்கான அடுத்த இடமாகவும், ஊடகம் மற்றும் கேளிக்கை தொழிலுக்கான மேக் இன் இந்தியா வாய்ப்புகளின் வளர்ச்சிக்கும் பயன்படும் என எதிர்பார்க்கப்படுகிறது.
மத்திய அமைச்சரவை
தேசிய ஒழுங்குமுறை பயன்பாட்டுக் கழக ஆணையர்களுக்கும், ஒழுங்கியக்கிகள் மன்றத்திற்கும் இடையிலான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் கூடிய மத்திய அமைச்சரவை ஒழுங்கியக்கிகள் மன்றத்திற்கும்  தேசிய ஒழுங்குமுறை பயன்பாட்டுக் கழக ஆணையர்களுக்கும் இடையிலான பெரிய அளவில் புதுப்பிக்கத்தக்க வளங்களை கட்டமைத்து ஒருங்கிணைப்பது தொடர்பான புரிந்துணர்வு ஒப்பந்தத்திற்கு ஒப்புதல் அளித்துள்ளது.
ஒப்பந்தம் கீழ்கண்ட விரிவான விஷயங்களில் ஒத்துழைப்பை நல்குகிறது:
i) புதுப்பிக்கத்தக்க ஆற்றலை பெறுவதற்கான கட்டமைப்பை வடிவமைப்பதில் சர்வதேச அனுபவம்
ii) புதுப்பிக்கத்தக்க வளங்களை மேம்படுத்துவதில், மாநில மற்றும் தேசிய புதுப்பிக்கத்தக்க ஆற்றல் கோரிக்கைகள், புதுப்பிக்கத்தக்க ஆற்றல் சான்றிதழ்களின் கட்டமைப்பு ஆகியவற்றின் ஒழுங்குமுறை தலையீடுகள்.
iii) சுமை எதிர்நோக்கும் தொழில்நுட்பங்கள் மற்றும் நடைமுறைகள்.
iv) ஒப்பந்தங்கள்/ஆற்றல் கொள்முதல் ஒப்பந்தங்கள்
v) புதுப்பிக்கத்தக்கவற்றை எதிர்நோக்கும் முறைகள் மற்றும் புதுப்பிக்கத்தக்க ஆற்றலை எதிர்நோக்குதல்
vi) புதுப்பிக்கத்தக்க ஆற்றல் ஒருங்கிணைப்பு- ஒழுங்குமுறைகள் மற்றும் வாயு, சேமிப்பு மற்றும் தேவைசார் அணுகுமுறை ஆகியவற்றின் மூலம் சமன்பாட்டை ஏற்படுத்துதல்;
vii) ஒழுங்கை உறுதிப்படுத்த தண்டனைத் தொகை உள்ளிட்ட ஒழுங்குமுறை திட்டங்கள்.
viii) இயற்பியல் இயங்குமுறைகள், ஒழுங்குமுறைகள் மற்றும் சந்தைகள் என கூடுதல் சேவைகள்
ix) . தகவல் அலசல்கள் மற்றும் ஒழுங்குமுறை சார்ந்த முடிவுகளை எடுக்க உதவும் வகையில் செலவு ஆதாய அலசல்கள்.
தகவல் பரிமாற்றத்தை புதுப்பிக்கத்தக்க ஆற்றல் ஒருங்கிணைப்பு ஒழுங்குமுறைகள் மற்றும் வாயு, சேமிப்பு மற்றும் தேவைசார் அணுகுமுறைகள் மூலம் சமன்பாட்டை ஏற்படுத்தும் துறைகளில் இந்த ஒப்பந்தம் ஊக்குவிக்கிறது. இந்தியாவின் ஆற்றல் துறையின், பெரிய அளவில் புதுப்பிக்கத்தக்க வளங்களை கட்டமைத்து மின் கட்டமைப்பில் ஒருங்கிணைக்கும் பணிக்கு உதவுகிறது.
பின்னணி
ஒழுங்கியக்கிகளின் ஆணையம் ஆற்றல் அமைச்சகத்தின் பிப்ரவரி 16, 2005 தேதியிட்ட அறிவிக்கையின்படி, மின்சார சட்டம் 2003ன் பகுதி 166ன்படி, மின் துறையை ஒழுங்குமுறைப்படுத்தும் நோக்கில் மத்திய மின்சார ஒழுங்கியக்க ஆணையம் , மாநில மின்சார ஒழுங்கியக்க ஆணையம்  மற்றும் கூட்டு மின்சார ஒழுங்கிய ஆணையங்களின்  மூலம் உருவாக்கப்பட்டது.
கடந்த காலங்களில் தேவைக்கேற்ப செயல்படும் மேலாண்மை மற்றும் ஆற்றல் திறன், ஒழுங்கியக்கிகள் மன்றம் ஆகிய துறைகளில் பணியாற்றும் வகையில், கலிபோர்னியா ஆற்றல் ஆணையம், கலிபோர்னியா பொது பயன்பாட்டு ஆணையம் மற்றும் கலிபோர்னியா பல்கலைக்கழகம்  ஆகியவை மின்சாரத்தேவை மற்றும் விநியோகத்திறன் மேம்பாடு ஆகிய துறைகளில் வருங்காலத்தில் இணைந்து செயல்படுவதற்கான சாத்தியக்கூறுகளை ஆராய்ந்தன.
NARUC என்பது அத்தியாவசிய பயன்பாடுகளை ஒழுங்குபடுத்தும் ஆணையர்களை பிரதிநிதித்துவப்படுத்தும் அமெரிக்க தேசிய ஆணையம் ஆகும். பரிந்துரைக்கப்பட்டுள்ள புரிந்துணர்வு ஒப்பந்தம் அமெரிக்கா மற்றும் இந்தியாவுக்கு இடையிலான ஆற்றல்திறன் வணிகமயமாக்கல் ஒப்பந்தம் மற்றும் புத்தாக்க ஒப்பந்தத்தின் கீழ் உள்ளது. இந்தியா அமெரிக்கா இடையே ‘சுத்தமான ஆற்றல் மேம்பாட்டை முன்னோக்கி எடுத்துச் செல்லும் கூட்டணி’யின் கீழ் செயல்படும் ‘கட்டமைப்பை பசுமையாக்குதல்’ திட்டத்தின் கீழ் இந்த ஒப்பந்தம் போடப்பட்டுள்ளது.
ரெயில்வே அமைச்சகம்
ரயில்வேயின் சொத்துக்கள் பாதுகாக்கப்படுவதை உறுதிசெய்யும் வகையில் ரயில்வே பாதுகாப்புப் படை குற்றவாளிகள் மீது கடும் நடவடிக்கை எடுத்துள்ளது
ரயில்வே பாதுகாப்புப் படை கடந்த ஜூன் மாதம் நாடு முழுவதும் ரயில்வேயின் சொத்துக்களை பாதுகாக்கும் வகையிலும், பயணிகள் பாதுகாப்பை உறுதி செய்யும் வகையிலும் பாதுகாப்பு நடவடிக்கையை மேற்கொண்டது.
ரயில்வே சொத்துக்களை திருடுவது மற்றும் சட்டவிரோதமாக விற்பனை செய்வது ஆகியவற்றை கண்காணித்து நடவடிக்கை எடுக்கப்பட்டது.
ரயில்வேயின் திருட்டு உடமைகளை வாங்குபவர்கள் மீதும், நடவடிக்கைகள் மேற்கொள்ளப்பட்டது. இந்த வகையில் நாடு முழுவதும் ரயில்வே பாதுகாப்புப்படையால், ரயில்வேயின் திருட்டு சொத்துக்களை வாங்கிய 90 பேர் கைது செய்யப்பட்டு, 80 வழக்குகள் பதிவு செய்யப்பட்டன. ரூ.5.7 லட்சம் மதிப்பிலான ரயில்வே சொத்துக்கள் மீட்கப்பட்டன.
ரயில்வே பயணிகளுக்கு பாதுகாப்பை உறுதி செய்யும் வகையில் மேற்கொள்ளப்பட்ட நடவடிக்கையில் 493 வழக்குகள் பதிவு செய்யப்பட்டு, 484 பேர் கைது செய்யப்பட்டனர். இவர்கள் ரயில் பயணிகளின் உடமைகளை திருடியதுடன், கொள்ளை நடவடிக்கைகளில் ஈடுபட்டவர்களாவார்கள். மேலும் சட்டவிரோத ரயில் டிக்கெட்களை விற்றது, பெண்களுக்கு எதிரான குற்றங்களில் ஈடுபட்டதும் இதில் அடங்கும்.
பிரதமர் அலுவலகம்
சென்னையில் பிரதமரின் பயணம்
130 கோடி இந்தியர்களின் பங்கேற்பினால் மட்டுமே இந்தியாவை மகத்தான தேசமாக உருவாக்க முடியும்
சென்னையில் உள்ள இந்தியத் தொழில்நுட்பக் கல்விக் கழகத்தின் 56 ஆவது பட்டமளிப்பு விழாவில் பங்கேற்க பிரதமர் திரு நரேந்திர மோடி சென்னை வந்து சேர்ந்தார். சென்னை விமான நிலையத்தில் அவர் செய்தியாளர்களிடம் பேசினார்.
2019 பொதுத் தேர்தலுக்குப் பின் சென்னைக்குத் தமது முதலாவது பயணம் இது என்று பிரதமர் பேசும்போது கூறினார். சென்னை ஐஐடி-யின் வைரவிழா கொண்டாட்டங்களில் கலந்து கொள்வதற்காக நான் வந்துள்ள போதும், என்னை வரவேற்க பெரும் எண்ணிக்கையில் வந்திருக்கும் உங்கள் அனைவருக்கும் நான் மிகவும் கடன்பட்டுள்ளேன்.
அண்மையில் எனது அமெரிக்கப் பயணத்தில் இந்திய சமூகத்தினரிடையே நான் தமிழில் உரையாற்றியபோது, உலகின் தொன்மையான மொழி தமிழ் என்று கூறியதை, அமெரிக்காவில் உள்ள அனைத்து ஊடகங்களும் விரிவாக வெளியிட்டிருந்தன என்று அவர் கூறினார்.
எனது அமெரிக்கப் பயணத்தின் போது, மகத்தான எதிர்பார்ப்புகளுடன் இந்தியாவை உலகம் பார்த்துக் கொண்டிருப்பதை நான் உணர்ந்தேன். அந்த எதிர்பார்ப்பு நாளுக்கு நாள் அதிகரித்து வருகிறது. இப்போது இந்தியாவை மகத்தான தேசமாக்குவது மட்டும் நமது பொறுப்பாக இல்லாமல், உலக சமூகத்தின் எதிர்பார்ப்புகளை நிறைவேற்றுவதையும் கூட, நாம் ஏற்க வேண்டியுள்ளது.
இதனை மத்திய அரசால் மட்டும் செய்து விட முடியாது என்று கூறிய திரு மோடி, 130 கோடி இந்தியர்களால் மட்டும்தான் இது முடியும் என்ம் கூறினார். ஏழையோ, பணக்காரரோ, நகரவாசியோ, கிராமவாசியோ, இளைஞரோ, முதியவரோ யாராக இருந்தாலும், நாட்டின் மூலை முடுக்கில் உள்ள இந்தியர்கள் ஒவ்வொருவரின் முயற்சியால்தான் இதனை சாத்தியமாக்க முடியும்.
பொதுமக்கள் பங்கேற்பின் மூலம் பலவற்றை நாம் வெற்றிகரமாக சாதித்திருக்கிறோம் என்றும், அதே வழியில் ஒருமுறை மட்டும் பயன்படுத்தும் பிளாஸ்டிக் பொருட்களை நாட்டிலிருந்து நாம் விரட்ட வேண்டும் என்றும் அவர் கூறினார். பிளாஸ்டிக்கை இந்தியாவிலிருந்து ஒழிக்க வேண்டும் என்று நான் விரும்புவதாக சிலர் தவறுதலாகப் பொருள் கூறி வருகிறார்கள். நான் அவ்வாறு கூறவில்லை. நான் கூறியது என்னவென்றால், ஒருமுறை மட்டும் பயன்படுத்தும் பிளாஸ்டிக்கை நாட்டிலிருந்து ஒழிக்க விரும்புவதாகத்தான் நான் கூறினேன். இந்த வகை பிளாஸ்டிக்குகளை ஒருமுறை மட்டும்தான பயன்படுத்த முடியும், அவை பிற்காலத்தில் ஏராளமான பிரச்சினைகளை உருவாக்குகின்றன.
மகாத்மா காந்தியின் 150 ஆவது பிறந்த நாளான அக்டோபர் 2 ஆம் தேதி நாம் பாதயாத்திரை மேற்கொள்ள வேண்டும். இந்தப் பாத யாத்திரைகள் மூலம் காந்தியின் சிந்தனைகளைப் பரப்ப வேண்டும் என்று அவர் குறிப்பிட்டார்.
“இவ்வளவு பெரும் எண்ணிக்கையில் என்னை வரவேற்க வந்திருக்கும் உங்களுக்கு நான் மீண்டும் நன்றி தெரிவிக்கிறேன்” என்று அவர் கூறினார்.
சென்னை ஐஐடி ஆராய்ச்சிப் பூங்காவில் நடைபெறும் சிங்கப்பூர்-இந்தியா ஹேக்கத்தான் 2019 நிகழ்விலும் அவர் உரையாற்றவுள்ளார். அங்கு அமைக்கப்பட்டுள்ள அரங்கில் புதிய தொழில்கூடங்களை அவர் பார்வையிடுவார். இந்த நிறுவனத்தின் மாணவர்கள் செயல் மையத்தில் அவர் பட்டமளிப்பு உரை நிகழ்த்துவார்.
புவி அறிவியல் அமைச்சகம்
சக்தி வாய்ந்த புயல் எச்சரிக்கை கருவி
புயல் பாதிப்புகளை குறைக்கும் விதத்தில், சக்தி வாய்ந்த புயல் எச்சரிக்கை கருவியை விரைவில் செயல்படுத்தவுள்ளதாக இந்திய வானிலை மைய இயக்குனர் திரு. மிருத்யுன்ஜெய் மொகபத்ரா கூறியுள்ளார்.
உலக விண்வெளி வார கொண்டாட்டத்தை முன்னிட்டு, ‘புயல்களை துரத்துதல்’ என்ற தலைப்பில் கருத்தரங்கு நிகழ்ச்சி ஒன்றுக்கு இந்திய தொலை உணர்வு சங்கத்தின் தில்லி பிரிவு கடந்த 6ம் தேதி ஏற்பாடு செய்திருந்தது.
இதில் பேசிய டாக்டர் மொபத்ரா, உலகம் முழுவதும் புயல் பாதிப்புகள் அதிகரித்து வருவதாகவும், இந்தியாவில் புயல் பாதிப்புகளை குறைக்க ஆற்றல் மிக்க புயல் எச்சரிக்கை கருவி, விரைவில் செயல்படுத்தப்படவுள்ளதாகவும் தெரிவித்தார்.
இந்த புதிய புயல் எச்சரிக்கை கருவி, மாவட்ட வாரியாக துல்லியமான தகவல்களை தெரிவிக்கும் எனவும், இவைகள் பேரிடர் நிர்வாக அமைப்புகளுடன் பகிர்ந்து கொள்ளப்படும் எனவும் டாக்டர் மொகபத்ரா கூறினார்.
இந்த கூட்டத்துக்கு முன்பு, அக்டோபர்-டிசம்பர் புயல் காலத்தை எதிர்கொள்வது குறித்த ஆன்லைன் ஆலோசனை கூட்டத்தை இந்திய வானிலை மையம் நடத்தியது. இதில் புயல் காலத்தை எதிர்கொள்வதற்கான திட்டங்கள், தயார் நிலை குறித்து வானிலை நிபுணர்கள், பேரிடர் குழுவினர், விமானப்படை மற்றும் கடற்படையினர் உட்பட அனைத்து தரப்பினருடனும் டாக்டர் மொகபத்ரா ஆய்வு செய்தார். புயல் பற்றிய அனைத்து அம்சங்கள் குறித்து டாக்டர் மொகபத்ரா விரிவாக விளக்கினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1662586
சிறப்பு சேவைகள் மற்றும் கட்டுரைகள்
அஞ்சல் ஆயுள் காப்பீட்டு/ கிராம அஞ்சல் ஆயுள் காப்பீட்டு விற்பனைக்காக நேரடி முகவர்கள் – விண்ணப்பங்கள் வரவேற்பு
சென்னை மத்திய கோட்டம் முதுநிலை அஞ்சல் கோட்ட கண்காணிப்பாளர் அலுவலகத்தில், அஞ்சல் ஆயுள் காப்பீட்டு/ கிராம அஞ்சல் ஆயுள் காப்பீட்டு விற்பனைக்காக புதிய நேரடி முகவர்களை ஈடுபடுத்தவிருக்கிறது. விருப்பமுள்ளவர்கள் கீழ்காணும் தகுதியை பெற்றிருப்பின் dopliccc[at]gmail[dot]com என்ற மின்னஞ்சல் முகவரிக்கு தங்களது பெயர், முகவரி மற்றும் தொடர்பு எண்னை குறிப்பிட்டு, கல்வி சான்றிதழ், வயது மற்றும் முகவரி சான்றுகளின் நகல்களை இணைத்து, வருகின்ற 10.07.2021ஆம் தேதிக்குள் மின்னஞ்சல் அனுப்பவும்.
தேவையான தகுதிகள்:
அ. கல்வி தகுதி: குறைந்தது பத்தாம் வகுப்பில் தேர்ச்சி பெற்றிருக்க வேண்டும்.
ஆ: வயது வரம்பு: 18-லிருந்து 50 வரை
இ: பிரிவுகள்: சுய தொழில் செய்யும் / வேலையில்லா இளைஞர்கள், ஏதேனும் காப்பீட்டு நிறுவனத்தில் பணி புரிந்த முன்னாள் காப்பீட்டு ஆலோசகர்கள்/ முகவர்கள், அங்கன்வாடி மற்றும் மஹிளா மண்டல் பணியாளர்கள், சுய உதவிக்குழு உறுப்பினர்கள், முன்னாள் ராணுவத்தினர், ஓய்வு பெற்ற ஆசிரியர்கள் விண்ணப்பிக்கலாம்.
ஈ: விரும்பத்தக்க தகுதிகள்: ஆயுள் காப்பீடுகளை விற்பனை செய்வதில் முன் அனுபவம் உள்ளவர்கள், கணினிப் பயிற்சி உள்ளவர்கள் / சொந்தப்பகுதி பற்றி நன்கு அறிந்தவர்கள் மற்றும் சென்னை மாநகராட்சியை சார்ந்தவராக இருத்தல் வேண்டும்.
இதர ஆயுள் காப்பீட்டு அலுவலகத்தில் முகவர்களாக இருப்பவர்கள், அஞ்சல் அயுள் காப்பீட்டு முகவர்களாக விண்ணப்பிக்க தகுதியில்லை.
மேற்கண்ட தகுதியுடையவர்களை, நேரடி அல்லது நிகழ்நிலை மூலம் அப்போதைய சுழ்நிலையைப் பொறுத்து நேர்காணலுக்கு அழைக்கப்படுவர். நேர்காணலுக்கு பின் தேர்ந்தெடுக்கப்படுபவர்கள் ஐந்தாயிரம் ரூபாய்க்கு தேசிய சேமிப்பு பத்திரம் [NSC] அல்லது கிசான் விகாஸ் பத்திரத்தை [KVP] பணப் பாதுகாப்பு பத்திரமாக வழங்க வேண்டும்.
சென்னை மத்திய கோட்டத்தின் முதுநிலை கண்காணிப்பாளர் திரு மு. ஸ்ரீராமன் வெளியிட்டுள்ள செய்திக் குறிப்பில் இந்தத் தகவல் தெரிவிக்கப்பட்டுள்ளது.
சிறப்பு சேவைகள் மற்றும் கட்டுரைகள்
பணியாளர் தேர்வாணையம்  ஒருங்கிணைந்த மேல்நிலை அளவிலான தேர்வு 2022
மத்திய அரசின் தென்மண்டல பணியாளர் தேர்வாணையம் , ஒருங்கிணைந்த மேல்நிலை  அளவிலான தேர்வு 2022  கணினி அடிப்படையில் நடத்தவுள்ளது. மத்திய அமைச்சகங்கள், துறைகள், தன்னாட்சி அமைப்புகள், தீர்ப்பாயங்கள் போன்ற பல்வேறு அரசு சார்ந்த நிறுவனங்களில் கீழ்நிலை எழுத்தாளர், இளநிலை செயலக உதவியாளர், டிஇபி  போன்ற பதவிகளுக்கு விண்ணப்பங்கள் வரவேற்கப்படுகின்றன.
விண்ணப்பதாரர்களின் வயது, கல்வித்தகுதி, கட்டணம், தேர்வு அட்டவணை எவ்விதம் விண்ணப்பிக்க வேண்டும் போன்ற தகவல்கள் இந்த தேர்வாணையத்தின் அறிவிப்பாணையில் தெரிவிக்கப்பட்டுள்ளது.
விண்ணப்பதாரர்கள் ஆன்லைன்  மூலம் மட்டுமே விண்ணப்பிக்க வேண்டும். விண்ணப்பிக்க வேண்டிய கடைசி தேதி 04.01.2023 . ஆன்லைன் விண்ணப்பதாரர்கள் தங்களது புகைப்படம் மற்றும் கையெழுத்தை ஸ்கேன் செய்து பதிவேற்றம் செய்ய வேண்டும். விண்ணப்பதாரர்கள் அனுப்பும் புகைப்படத்தில் தொப்பியோ, கண்ணாடியே அணிந்திருக்கக்கூடாது. அவர்கள் புகைப்படம் தெளிவாக இருக்க வேண்டும்.
தென்னக பகுதிகளில் கணினி மூலம் நடைபெறும் இந்த தேர்வு 22 மையங்களில் பிப்ரவரி - மார்ச் 2023-லில் நடைபெறுகிறது. ஆந்திரா மாநிலத்தில் 10 மையங்களிலும், புதுச்சேரியில் 1 மையத்திலும், தமிழ்நாட்டில் 8 மையத்திலும், தெலங்கானாவில் 3 மையங்களிலும் நடைபெறவுள்ளது. விண்ணப்பதாரர்களின் நலனை கருத்தில் கொண்டு இந்த பத்திரிகை செய்தி அனுப்பப்பட்டுள்ளது என்று பணியாளர் தேர்வாணையத்தின் மண்டல இயக்குனர் திரு கே நாகராஜா அனுப்பியுள்ள பத்திரிகை செய்தியில் தெரிவிக்கப்பட்டுள்ளது.
கலாசாரத்துறை அமைச்சகம்
"பிரிவினையின் கொடூர நினைவு தினம்- நமது தேசத்தின் மதச்சார்பற்ற கட்டமைப்பை வலுப்படுத்தும் அதே வேளையில் அமைதி மற்றும் நல்லிணக்கத்தைப் பேணுவதற்கான நாள்: பிரதமர்"
நாடு முழுவதும் இன்று, பிரிவினை கொடூர நினைவு தினமாக அனுசரிக்கப்படும் நிலையில், நாட்டின் பிரிவினையின் போது உயிரிழந்தவர்களை பிரதமர் திரு. நரேந்திர மோடி நினைவு கூர்ந்தார். அவர்களுக்கு அஞ்சலி செலுத்திய பிரதமர் மோடி, வீடுகளை விட்டு வெளியேற்றப்பட்டவர்களின் போராட்டங்களை நினைவு கூர்ந்தார்.
அவர் வெளியிட்டுள்ள டுவிட்டர் பதிவில் கூறியிருப்பதாவது;
“பிரிவினை கொடூர நினைவு நாள், நாட்டின் பிரிவினையில் உயிர் தியாகம் செய்த இந்தியர்களை பயபக்தியுடன் நினைவுகூருவதற்கான ஒரு சந்தர்ப்பமாகும், அதே நேரத்தில், இந்த நாள் இடம்பெயர்வின் சுமைகளை சுமக்க வேண்டிய கட்டாயத்தில் உள்ளவர்களின் துன்பங்களையும் போராட்டத்தையும் நமக்கு நினைவூட்டுகிறது. அத்தகைய மக்கள் அனைவருக்கும் எனது மரியாதை’’ என்று அவர் கூறியுள்ளார்.
மத்திய வீட்டுவசதி மற்றும் நகர்ப்புற விவகாரங்கள், பெட்ரோலியம் மற்றும் இயற்கை எரிவாயு துறை அமைச்சர் திரு ஹர்தீப் எஸ் பூரி, இன்று கலாச்சார அமைச்சகம் ஏற்பாடு செய்த பிரிவினை கொடூர நினைவு தினத்தில், பிரிவினையின் சோகத்தை எதிர்கொண்ட 75 பெரிய ஆளுமைகளை கௌரவித்தார். அந்த நேரத்தில் ஏற்பட்ட வகுப்புவாத பதட்டங்கள்  காரணமாக இடம்பெயர்ந்த எண்ணற்ற மக்களின் வலி மற்றும் துன்பங்களை எதிர்கால சந்ததியினர் ஒருபோதும் மறக்க மாட்டார்கள் என்பதை இந்த நாள் உறுதி செய்யும் என்று அவர் கூறினார்.
துயரமான பிரிவினையின் போது இழந்த உயிர்கள் மற்றும் இடப்பெயர்வின் கற்பனைக்கு எட்டாத துன்பங்களை நினைவு கூர்ந்த அமைச்சர், பொறுப்பில் இருந்தவர்களின் கொள்கைகள் இந்தியப் பிரிவினைக்கு வழிவகுத்தன என்று கூறினார். இந்த மிகப்பெரிய மனித துயரத்தின் அழிவுகளால் எனது பெற்றோர் பாதிக்கப்பட்டனர். 1952-ல் பிறந்த நான், என் தந்தை எப்படி அற்புதமாக இனப் படுகொலையிலிருந்து தப்பினார், லாகூரிலிருந்து கடைசி எல்லைப்புற மெயிலில் ஏறினார் என்பதைக் கேட்டு வளர்ந்தேன். எனது பெற்றோரும் குடும்பத்தின் பல உறுப்பினர்களும் தங்கள் வாழ்க்கையை புதிதாகத் தொடங்க வேண்டியிருந்தது,என்று அவர் தமது சொந்த வாழ்க்கை அனுபவங்களைப் பகிர்ந்து கொண்டார்.
மேலும், பிரிவினை அருங்காட்சியகம், ஐ.ஜி.என்.சி.ஏ மற்றும் இந்திய அரசின் கலாச்சார அமைச்சகம் ஆகியவை இணைந்து ஏற்பாடு செய்திருந்த இந்த நிகழ்வின் போது, திரு. ஹர்தீப் எஸ்.பூரி, நாடாளுமன்ற உறுப்பினர் திரு. ராகேஷ் சின்ஹாவுடன் பிரிவினையின் கொடூரங்கள் குறித்த கண்காட்சியை தொடங்கி வைத்தார். 1947 பிரிவினையிலிருந்து தப்பிப் பிழைத்தவர்களிடையே உரையாற்றினார்.